സി.പി.എം തിരൂരങ്ങാടി ലോക്കല് സമ്മേളനം: സെക്രട്ടറി െതരഞ്ഞെടുപ്പിനെതിരെ പ്രതിഷേധം തിരൂരങ്ങാടി: സി.പി.എം ലോക്കല് കമ്മിറ്റി സെക്രട്ടറി െതരഞ്ഞെടുപ്പില് ജില്ല സെക്രട്ടറിേയറ്റ് അംഗത്തിെന്റ ഇടപെടലെന്ന് ആക്ഷേപം. സമ്മേളനത്തില് കൂടുതല് വിമര്ശനമേറ്റയാളെ തന്നെ സെക്രട്ടറിയായി തെരഞ്ഞെടുത്തതോടെയാണ് പ്രതിഷേധം ഉയര്ന്നത്.തിരൂരങ്ങാടി താലൂക്കാശുപത്രി മാനേജ്മെന്റ് കമ്മിറ്റി എച്ച്.എം.സി യോഗത്തിലെ ഫീസ് വര്ധന വിഷയത്തില് യു.ഡി.എഫിനൊപ്പം നിന്ന നിലപാടിനെതിരെയാണ് സമ്മേളനത്തില് വിമര്ശം ഉയര്ന്നത്.എച്ച്.എം.സി അംഗമായ ഇദ്ദേഹത്തിെന്റ വാക്ക് കേള്ക്കാതെ ഡി.വൈ.എഫ്.െഎ പ്രതിഷേധ പരിപാടികള് നടത്തിയിരുന്നു. സമ്മേളനത്തില് ഉച്ചയോടെ തിരൂരങ്ങാടിയില് നിന്നുള്ള ജില്ല സെക്രട്ടറിേയറ്റ് അംഗമെത്തി ഇടപെടല് നടത്തിയതായും ആക്ഷേപമുണ്ട്. കഴിഞ്ഞ ലോക്കല് സമ്മേളനത്തില് പ്രായം പരിഗണിച്ച് ഒഴിവാക്കുകയും പിന്നീട് ലോക്കല് കമ്മിറ്റിയില് ഉള്പ്പെടുത്തുകയും ചെയ്ത നേതാവിനെ ഇത്തവണ ഔദ്യോഗിക പാനലില് ഉള്പ്പെടുത്തിയത് ലോക്കല് കമ്മിറ്റി സെക്രട്ടറിയെ തെരഞ്ഞെടുക്കുന്നതില് സഹായിക്കാന് വേണ്ടിയാണെന്നും ആക്ഷേപമുയര്ന്നു. ഔദ്യോഗിക പാനലിനെതിരെ മൂന്നുപേര് മത്സര രംഗത്ത് വന്നെങ്കിലും മൂവരും പരാജയപ്പെട്ടു. സമ്മേളനം ജില്ല കമ്മിറ്റി അംഗം വി.പി. സോമസുന്ദരന് ഉദ്ഘാടനം ചെയ്തു. പ്രഫ. പി. മമ്മദ് അധ്യക്ഷത വഹിച്ചു.